'The Looming Tower' - analiza terorističkog napada na Svjetski trgovinski centar
Lawrence Wright, novinar magazina New Yorker, u svoje djelo ugrađuje ogromnu količinu pedantnog istraživačkog rada, što je dovelo do – 
Prošli tjedan u ovoj smo rubrici predstavili roman Cormaca McCarthyja, ovogodišnjeg dobitnika Pulitzerove nagrade u kategoriji romana. Dobitnik 2007. u kategoriji dokumentarnih djela, odnosno , je Lawrence Wright za djelo s podnaslovom: . Lawrence Wright inače pisac magazina , u svoje djelo ugrađuje ogromnu količinu pedantnog istraživalačkog rada, što je dovelo do – mnogi znalci se slažu - jedne od najboljih knjiga o povijesti terorizma. Autor je razgovarao s preko 500 osoba od najboljih prijatelja bin Ladena iz studentskih dana, preko glavne osobe Bijele kuće za borbu protiv terorizma Richarda Clarkea, do pripadnika saudijske kraljevske obitelji, afganistanskih mudžahedina i novinara televizijske mreže al-Jazeere. Rezultat je uravnotežena analiza složenih motiva, ideala i borbe za vlast koji su doveli do terorističkog napada od 11. rujna. Međutim, unatoč toga što je "iskopao" mnoge neugodne detalje i otkrio događaje koji nisu ranije bili opisani, Wright nije našao nikakvu naznaku o tome da je Irak igrao ulogu u terorističkim napadima od 11. rujna, kao što je uoči invazije 2003. godine na određeni način implicirala američka administracija. "Irak nije bio umiješan u napade od 11. rujna. To ne znači da Saddam Hussein nije koketirao s al-Qaidom. Jest, koketirao je. Promatrao je iranske odnose s Hezbolahom i mislio je kako bi al-Qaida mogla igrati tu ulogu za njegovu zemlju. Slao je svoje izaslanike bin-Ladenu u Sudan, potom u Afganistan. Bin Laden je mrzio Saddama. On je za njega predstavljao najgoru vrstu muslimana" - kaže Lawrence Wright. postiže jednu neobičnu razinu bliskosti, za dokumentarno djelo, pripovijedajući priču kroz isprepletene živote četiri osobe: Osame bin Ladena, njegovog zamjenika Aymana al-Zawahirija, zatim bivšeg direktora za protuterorizam u Saveznom istražnom uredu za istrage, FBI-ju, Johna O'Neilla, koji je poginuo u jednom od nebodera blizanaca, te bivšeg šefa saudijske obavještajne službe princa al-Faisala. Kako se priča razvija čitatelj polako otkriva raskrižja suvremenog islama koja su pomogla da se radikaliziraju bin Laden i Zawahiri, kao i nastajanje al-Qaide koja je prerasla u organizaciju s kapacitetima da izvrši napade na američka veleposlanstva u Africi, na američki vojni brod u Jemenu i naposljetku organizira terorističke napade na New York i Washington. Jedna od opservacija Lawrencea Wrighta jest da unatoč prilično impresivnoj povijesti terorističkih napada i ubojstava, islamski militanti nakon Drugog svjetskog rata nisu uspjeli uspostaviti teokratski režim ni u jednoj zemlji. "Al-Qaida ne nudi ništa svojim sljedbenicima. Imamo tisuće zaplijenjenih stranica memoranduma, poruka, priručnika itd, al-Qaide i nema jedne jedine stranice na kojoj se govori o političkom programu ove organizacije. Oni imaju svoj program, to je da preuzmu vlast u arapskim zemljama i uvedu sustav kalifata i uspostave islamski zakon. Međutim, kad biste sjeli s bin-Ladenom ili Zawahirijem i pitali ih što misle primjerice o preraspodjeli bogatstva, ili jesu li marksisti ili hoće li potpisati Protokole iz Kyota, ne bi znali odgovoriti. Oni nisu nikad razmišljali o tim pitanjima koja određuju politiku širom svijeta. Nemaju nikakvu viziju budućnosti. Žive od ideje da se bore protiv zla. I islamisti ih slijepo slijede bez da postave pitanja kao 'što ćete učiniti za mog sina? Hoćete li mu dati radno mjesto' ili 'hoćete li pružiti mojoj ženi obrazovanje?'" - objašnjava Lawrence Wright. Izuzetno zamišljena i napisana knjiga okuplja sve elemente izuzetne priče u jedan tekst koji na nemjerljiv način pridonosi našem boljem razumijevanju događaja koji su prethodili terorističkim napadima od 11. rujna 2001. godine. Naslov knjige , autor je posudio iz jednog govora Osmane bin Ladena održanom prije tih napada u kojem čelnik al-Qaide kaže – citiramo – "smrt će vas stići i u neboderu koji se diže u zrak". Na engleskom riječ 'tower' znači kula, ali znači i neboder. Mnogi stručnjaci vjeruju da je to bila šifrirana poruka upućena devetnaestorici otmičara da je došlo vrijeme za napade. Knjigu ovogodišnjeg dobitnika Pulitzerove nagrade za , Lawrencea Wrighta objavila je izdavačka kuća Knopf iz New Yorka.